English: Thank you, and thank you to those who have contributed; I appreciate the response we've had. What I will start with is: you said, Deputy Minister, that it won't happen overnight, and I appreciate that any service change will take time, but I think what I would urge you to do in that sense, therefore, is to ensure that the people who contributed to the review - be they patients, be they carers, be they loved ones - are fully engaged in the timelines that you do have. Because what they told me was that, once they'd contributed to Jacinta Tan's review, there was a drop-off and they didn't find out from Welsh Government what was happening. They weren't kept in the loop. And they don't have anything more that they want to be able to do than to find out what's happening and to be involved. So, I would urge you, even if you're going to tell them, 'It's going to take a bit of time, please bear with us', do you know what, they're not going to criticise you for that, because they know you're giving them that information? So, please, be abreast of that. You say that extra funding will be necessary and you are approaching civil servants to look at how that will happen. Obviously, you will have read in Jacinta Tan's review that she would be predicting around £9 million to be able to do that. So, I would like to understand what your civil servants are doing in terms of costing different models and how they are going to approach that in future budgetary requirements, therefore. Because of course, at the moment, it's still the £1 million recurrent that we campaigned for in 2007, and things have changed since then. Yes, pockets of money have gone into different services, like transition and such, and that's something I totally welcome, but fundamentally it's still quite small in relation to the budget of the NHS in its entirety. And as we've said, again, people die from this condition, and we want to stop that happening in the future. So, I'll finish now, and I would just like to say that it's not something that should be - . Mental health in all of its forms, as we'll discuss in the next debate, is important, but specifically, eating disorders don't just come into health, they come into education as well. Many people have told me that they go into schools and they would like to have more information about what that means to them. Emily Hoskins, who was here earlier, said her father is a teacher and people were telling people in school - just because they knew that Emily had an eating disorder - if they had an eating disorder in that school that they could go and see him. Well, he was dealing with that as a carer, and then coming in and people referring him to help those with eating disorders. That wasn't really appropriate. So, I think we need to look at all elements of society and how not only the education system can accommodate those who need it, but also how the health system then can be amended to ensure that those who need treatment get it in a timely fashion and get the treatment they need for their own demands, here in society.
Welsh: Diolch i chi, a diolch i'r rhai sydd wedi cyfrannu; rwy'n gwerthfawrogi'r ymateb a gawsom. Rwyf am ddechrau gyda hyn: fe ddywedoch chi, Ddirprwy Weinidog, na fydd yn digwydd dros nos, ac rwy'n sylweddoli y bydd unrhyw newid i'r gwasanaethau yn cymryd amser, ond credaf mai'r hyn yr hoffwn eich annog i'w wneud yn yr ystyr honno, felly, yw sicrhau bod y bobl a gyfrannodd at yr adolygiad - boed yn gleifion, boed yn ofalwyr, boed yn geraint - yn cymryd rhan lawn yn yr amserlenni sydd gennych. Oherwydd fe wnaethant ddweud wrthyf fod gostyngiad wedi bod ar ôl iddynt gyfrannu at adolygiad Jacinta Tan, ac na chawsant wybod gan Lywodraeth Cymru beth oedd yn digwydd. Ni chawsant eu cynnwys. Ac nid oes mwy y maent eisiau gallu ei wneud na chael gwybod beth sy'n digwydd a chael cymryd rhan. Felly, hoffwn eich annog, hyd yn oed os ydych chi'n mynd i ddweud wrthynt, 'Mae'n mynd i gymryd ychydig o amser, byddwch yn amyneddgar os gwelwch yn dda', wyddoch chi beth, nid ydynt yn mynd i'ch beirniadu am hynny, oherwydd maent yn gwybod eich bod yn rhoi'r wybodaeth honno iddynt? Felly, byddwch yn ymwybodol o hynny. Rydych yn dweud y bydd angen arian ychwanegol a'ch bod yn cysylltu â gweision sifil i edrych ar sut y bydd hynny'n digwydd. Yn amlwg, fe fyddwch wedi darllen yn adolygiad Jacinta Tan y byddai'n rhagweld bod angen tua £9 miliwn i allu gwneud hynny. Felly, hoffwn ddeall beth y mae eich gweision sifil yn ei wneud o ran costio gwahanol fodelau a sut y byddant yn ymdrin â hynny mewn gofynion cyllidebol yn y dyfodol, felly. Oherwydd wrth gwrs, ar hyn o bryd, yr £1 filiwn o arian rheolaidd y buom yn ymgyrchu drosto yn 2007 ydyw o hyd, ac mae pethau wedi newid ers hynny. Oes, mae pocedi o arian wedi mynd i wahanol wasanaethau, fel pontio ac yn y blaen, ac mae hynny'n rhywbeth rwy'n ei groesawu'n llwyr, ond yn ei hanfod mae'n dal yn eithaf bach o gymharu â chyllideb y GIG yn ei chyfanrwydd. Ac fel y dywedasom, unwaith eto, mae pobl yn marw o'r cyflwr hwn, ac rydym am atal hynny rhag digwydd yn y dyfodol. Felly, rwyf am orffen yn awr, a hoffwn ddweud nad yw'n rhywbeth a ddylai fod - . Fel y byddwn yn trafod yn y ddadl nesaf, mae pob ffurf ar iechyd meddwl yn bwysig, ond yn benodol, nid yw anhwylderau bwyta yn perthyn i faes iechyd yn unig, maent yn perthyn i fyd addysg hefyd. Mae llawer o bobl wedi dweud wrthyf eu bod yn mynd i'r ysgolion a byddent yn hoffi cael mwy o wybodaeth ynglŷn â'r hyn y mae hynny'n ei olygu iddynt. Dywedodd Emily Hoskins, a oedd yma'n gynharach, fod ei thad yn athro a bod pobl yn dweud wrth bobl yn yr ysgol - am eu bod yn gwybod bod gan Emily anhwylder bwyta - pe bai ganddynt anhwylder bwyta yn yr ysgol honno y gallent fynd i'w weld. Wel, roedd yn ymdopi â hynny fel gofalwr, ac yna'n dod i mewn a phobl yn cyfeirio pobl ato am help gydag anhwylderau bwyta. Nid oedd hynny'n briodol mewn gwirionedd. Felly, rwy'n credu bod angen inni edrych ar bob elfen o gymdeithas a sut y gall nid yn unig y system addysg ddarparu ar gyfer y rhai sydd ei angen, ond hefyd sut y gellir diwygio'r system iechyd wedyn i sicrhau bod y rhai sydd angen triniaeth yn ei chael yn amserol ac yn cael y driniaeth y maent ei hangen ar gyfer eu gofynion eu hunain, yma yn y gymdeithas.